**ELŐTERJESZTÉS**



**BALATONMÁRIAFÜRDŐ KÖZSÉG**

**ÖNKORMÁNYZAT**

**KÉPVISELŐ-TESTÜLETÉNEK**

**2022. SZEPTEMBER 12-EI NYILVÁNOS ÜLÉSÉRE**

**TÁRGY:**

A KÖZTERÜLETEK HASZNÁLATÁRÓL SZÓLÓ ÖNKORMÁNYZATI RENDELET FELÜLVIZSGÁLATA

ELŐADÓ:

DR. HAMZSA ANDREA

VEZETŐ JOGI-TITKÁRSÁGI FŐTANÁCSOS

**Készült:** Balatonmáriafürdő Község Önkormányzati Képviselő-testületének 2022. szeptember 12-ei nyilvános testületi ülésére

**Tárgy:** A közterületek használatáról szóló önkormányzati rendelet felülvizsgálata

**Tisztelt Képviselő-testület!**

**A Kormány a járványügyi helyzetben 2020. óta nem adott lehetőséget a helyi díjak emelésére, továbbá a vendéglátóegységek közterületen létesített terasza után** **2022. szeptember 30. napjáig továbbra sincs lehetőségünk közterület-használati díjat megállapítani.**

*A veszélyhelyzettel összefüggő átmeneti szabályokról szóló 2021. évi XCIX. törvény:*

***„62.******Helyi díjak mértékének rögzítése***

***147. §*** *(1) A koronavírus-világjárvány nemzetgazdaságot érintő hatásának enyhítése érdekében szükséges gazdasági intézkedésről szóló 603/2020. (XII. 18.) Korm. rendelet hatálybalépésének napjától* ***2022. június 30. napjáig*** *– a (3) és (4) bekezdésben foglalt kivétellel –*

*a) a helyi önkormányzat,*

*b) a helyi önkormányzat által fenntartott*

*ba) költségvetési szerv,*

*bb) nonprofit szervezet,*

*bc) egyéb szervezet,*

*c) a helyi önkormányzat többségi tulajdoni részesedésével működő gazdasági társaság,*

*d) a helyi önkormányzat többségi tulajdoni részesedésével működő gazdasági társaság által alapított gazdasági társaság,*

*e) a képviselő-testület feladatkörébe tartozó közszolgáltatás ellátására szerződéssel rendelkező, a polgári perrendtartásról szóló törvény szerinti gazdálkodó szervezet*

*által nyújtott szolgáltatásért, végzett tevékenységéért megállapított díj, az önkormányzati vagyonnal való gazdálkodás keretében felmerülő díj, illetve egyéb díjfizetési kötelezettség (a továbbiakban együtt: díj) mértéke nem lehet magasabb, mint az ugyanazon díjnak a 603/2020. (XII. 18.) Korm. rendelet hatálybalépését megelőző napon hatályos és alkalmazandó mértéke.*

***63.******Ingyenes közterület-használattal kapcsolatos átmeneti szabályok***

***149. §*** *(1) A közterület e törvény szerinti használatára* ***2022. szeptember 30. napjáig*** *a közterülethez közvetlenül csatlakozó vendéglátó üzletnek az üzemeltetője, bérlője vagy tulajdonosa (a továbbiakban együtt: használó) közterület-használati hozzájárulás megfizetése nélkül ingyenesen jogosult.*

*(2) A használó a közterületnek a közterülethez közvetlenül csatlakozó vendéglátó üzlet előtti részét – a vendéglátó üzlet közterületen működő terasza működtetése céljából – a vendéglátó üzlet közterülethez csatlakozó épülethatára szélességében használhatja.”*

Az elmúlt években a pandémia, valamint a növekvő infláció az önkormányzatok, így Balatonmáriafürdő Önkormányzata tekintetében is **jelentős bevételkiesést okozott.** A település fejlesztésére saját és pályázati támogatások útján jelentős beruházásokat valósítottunk meg, emeltük a szolgáltatásaink színvonalát, az eszközök elérhetőségét. **A bevételek növelésére a fent megjelölt jogszabály miatt nem volt lehetőség, miközben a vásárolt szolgáltatások árai folyamatosan emelkedtek. A működés és a fenntartás érdekében szükséges növelni a bevételeinket, amit elsősorban áremeléssel tudunk megtenni.**

Balatonmáriafürdő Község Önkormányzatának Képviselő-testülete a tavalyi évben a megváltozott jogszabályi környezetnek megfelelően új rendeletet alkotott a közterületek használatáról. Mivel az árak emelésére és új kötelezetti körre vonatkozó kiterjesztésére sem volt lehetőség, így az egyes közterület használati díjakat megállapító 1. melléklet a korábbi *6/2018. (III.20.) önkormányzati* rendeletből került adaptálásra. **A díjak felülvizsgálatán túl szükséges az egyes tevékenységek korrekt meghatározása és a díjak összehangolása.**

**A rendelet-tervezet a korábbi rendelethez képest részletesebb és egyértelműbb szabályozást, annak 1. melléklete új díjstruktúrát tartalmaz.**

**A rendelet-tervezet –a korábbihoz képest változásként- 2. mellékletként tartalmazza a közterület-használat engedélyezése iránti kérelem formanyomtatványát is, mely szintén pontosításokkal segíti az ügyintézés folyamatát.**

A közterületet ugyan bárki szabadon használhatja, azonban ennek igénybe vétele csak szabályozott módon történhet, melynek a képviselő-testület eredeti jogalkotói hatáskörben eljárva, önkormányzati rendelet megalkotásával tesz eleget. A helyi szabályozás elsősorban a közösség érdekeit védi, de lehetőséget is ad a közterület időleges elfoglalására kereskedelmi és egyéb célból közterület-használati díj megfizetése ellenében.

A közterület-használat önkormányzati hatósági ügy, a közterület használatára vonatkozó kérelmeket az önkormányzat, mint közhatalom dönti el és nem, mint tulajdonos. A közterület-használat engedélyezésére a fenti jogi jellegből adódóan az általános közigazgatási rendtartásról szóló 2016. évi CL. törvény (Ákr.) rendelkezéseit kell alkalmazni és nem a polgári jog szabályait. A jelenleg hatályos - ***a közterületek használatáról szóló 5/2021. (V. 5.) önkormányzati rendeletben* a közterület-használat engedélyezésével kapcsolatos hatáskört a képviselő-testület a polgármesterre ruházta át.**

**A korábbi tapasztalatok azt mutatják, hogy gyakran érkeznek olyan kérelmek, amiket jellegükből adódóan nem tudunk a meghatározott fogalmak alapján egyes tevékenységi körhöz kötni. Ennek szabályozása érdekében az 1. számú mellékletben nem szereplő közterület-használat esetén a rendelet-tervezet lehetőséget ad egyedi díj megállapítására, továbbá a polgármester mérlegelése alapján a helyi közösségi érdeket szolgáló, elsősorban kulturális vagy sport rendezvényekhez kapcsolódó közterület-használatok esetén felhatalmazást ad a díjak csökkentésére vagy elengedésére is.**

**A rendelet hatálybalépése 2022. október 15.**

**Főbb változások:**

* az értelmező rendelkezések pontosításra, illetve kiegészítésre kerültek. **Az üdülési idény a strandok rendjéről szóló 10/2017. (V.17.) önkormányzati rendelet, valamint a közösségi együttélés alapvető szabályairól szóló 3/2022. (II. 16.) önkormányzati rendeletekkel összhangban június 1- augusztus 31.-ig tartó időszakban került meghatározóra.**
* rendelet 4. § (3) bekezdés g) pontja *„*vendéglátó-ipari előkerthez” szöveg helyébe „üzleti előkerthez” szövegrész került, harmonizálva a fogalommeghatározással
* 4. § (5) bekezdése rendelkezik azokról az esetekről, amikor nem adható közterület-használati engedély. A településkép védelméről szóló 4/2021. (III.16.) önkormányzati rendelet Településképi bejelentési eljárásról szóló 31. §-ának megfelelően került kiegészítésre
* 6. § (1) bekezdés a) pontja a 2. számú melléklet - közterület-használati kérelem formanyomtatványra vonatkozó kötelező tartalmának megfelelően pontosításra került
* 8. § (5) bekezdése felhatalmazza a polgármester közterület-használati díj mértékének csökkentésére vagy elengedésére a helyi közösségi érdeket szolgáló, elsősorban kulturális vagy sport rendezvényekhez kapcsolódó közterület-használatok esetén.
* 8. §-a (5a) bekezdése felhatalmazza a Polgármestert az 1. mellékletben nem szereplő közterület-használatok esetén egyedi díj megállítására
* 8. § (6) és (7) bekezdése pontosítást és korrekciót tartalmaz
* a rendelet-tervezet 1. melléklete tartalmazza a közterület-használatért fizetendő díjakat. A korábbi díjmegállapításhoz képest részletesebb, például eltérő jellegénél fogva a közterületen történő árusításra különböző díjtételek kerültek megállapításra.

1. **melléklet összehasonlító táblázat:**

**Közterület-használati díjak**

|  |  |  |  |
| --- | --- | --- | --- |
|  | **Megnevezés** | **Régi ár** | **Új ár/Javaslat** |
| **1** | A közterületbe 10 cm-en túl benyúló üzlethomlokzat  (portál, kirakatszekrény, hirdető berendezés stb.) | **3.000 Ft/m2/hó** | **3.500 Ft/m2/hó** |
| **2** | Árusító és egyéb fülke, árusításra szolgáló pavilon elhelyezése | **150.000 Ft/hó** | **180.000 Ft/hó** |
| **3** | Géperejű bérkocsik, taxik állomáshelye | **125.000 Ft/év/gépjármű** | **350.000 Ft/év/gépjármű** |
| **4** | Kerékpártároló, napernyő, köztéri bútor elhelyezése | **–** | **7.000 Ft/m2/hó** |
| **5** | Üzleti hirdető berendezés (reklámtábla), tájékoztató tábla elhelyezése | **5.500 Ft/m2/hó** | **6.100 Ft/m2/hó** |
| **6** | Kiállítás, vásár, mutatványos, cirkuszi tevékenység | **–** | **1.000 Ft/m2/hó** |
| **7** | Építési munkával kapcsolatos állvány, építőanyag, konténer, építési törmelék és egyéb ömlesztett anyag ideiglenes elhelyezése:  -üdülési idényben (június 1-től augusztus 31-ig):  -üdülési idényen kívül: | **1.500 Ft/m2/hó 800 Ft/m2/hó** | **1.700 Ft/m2/hó** **1.000 Ft/m2/hó** |
| **8** | Üzleti előkert | **6.400 Ft/m2/hó** | **7.000 Ft/m2/hó** |
| **9** | Idényjellegű árusítás | **1.000 Ft/m2/nap** | **7.000 Ft/m2/hó** |
| **10** | Mozgóárusítás (pl. kosár, tricikli, fagylaltos kocsi) | **1.000 Ft/m2/nap** | **6.400 Ft/nap** |
| **11** | Alkalmi árusítás, árubemutatás céljából reklámozás célú áru kirakása | **1.000 Ft/m2/nap** | **2.000 Ft/m2/nap** |
| **12** | Mozgóbolti árusítás - üdülési igényben (június 1-től augusztus 31-ig): - üdülési idényen kívül: | **6.400 Ft/nap 1.300 Ft/nap** | **6.400 Ft/nap** **1.300 Ft/nap** |
| **13** | Sport, kulturális és ünnepi rendezvény | **2.500 Ft/m2/nap** | **1.000 Ft/m2/nap** |
| **14** | Közterületen lévő, vagy közterületbe nyúló árusító automata, egyéb árusító berendezés elhelyezése | **–** | **7.000 Ft/m2/hó** |
| **15** | Portrérajzolás, utcazenélés, festés és művészeti tevékenység folytatása | **1.000 Ft/m2/nap** | **2.000 Ft/m2/nap** |
| **16** | Helyi építési szabályzatban meghatározott kialakítandó parkolóhely gépkocsinkénti egyszeri megváltása: | **310.000 Ft** | **350.000 Ft** |
| **17** | Szórólapos reklámtevékenység, stand | **100.000 Ft/hó** | **130.000 Ft/hó** |
| **18** | Frissítőpont (max. 20 m2 ) mosdóhasználat nélkül: mosdóhasználattal: | **–** | **50.000 Ft/nap/frissítőpont** **250.000 Ft/nap/frissítőpont** |

Balatonmáriafürdő, 2022. augusztus 4.

Dr. Hamzsa Andrea sk.

vezető jogi-titkársági főtanácsos

**RENDELET-TERVEZET**

**Balatonmáriafürdő Község Önkormányzata Képviselő-testületének**

**.../.... (...) önkormányzati rendelete**

**a közterületek használatáról szóló**

**5/2021. (V.5.) önkormányzati rendelet módosításáról**

Balatonmáriafürdő Község Önkormányzat Képviselő-testülete az épített környezet alakításáról és védelméről szóló 1997. évi LXXVIII. törvény 54. § (1) és (5) bekezdésében foglalt felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva a következőket rendeli el:

**1. §**

A közterületek használatáról szóló 5/2021. (V.5.) önkormányzati rendelet 2. §-a helyébe a következő rendelkezés lép:

**„2. §**

A rendelet alkalmazásában:

*a)* közterület rendeltetése: a telkek térbeli kapcsolatának, megközelítésének, a közúti és gyalogos közlekedés (út, járda stb.), a kikapcsolódás, a szórakozás, a sporttevékenység, a szabadidő-eltöltés, a felvonulás, a gyülekezés, a közösségi megnyilvánulás, szobor elhelyezésének, emlékhely kialakításának, művészeti alkotások elhelyezésének, a közművek elhelyezésének, zöldfelületek kialakításának biztosítása,

*b)* közterület: a közhasználatra szolgáló minden olyan állami vagy önkormányzati tulajdonban álló terület, amelyet rendeltetésének megfelelően bárki használhat, ideértve a közterületnek közútként szolgáló és a magánterületnek a közforgalom számára a tulajdonos (használó) által megnyitott és kijelölt részét, továbbá az a magánterület, amelyet azonos feltételekkel bárki használhat,

*c)* üzemképtelen gépjármű: a hatósági engedéllyel, jelzéssel, érvényes biztosítással nem rendelkező jármű, a baleset során megsérült és elhagyott jármű, műszaki állapotánál fogva közúti közlekedésre alkalmatlan jármű,

*d)* járműtárolás: KRESZ-ben meghatározott megálláson, várakozáson túli közterület elfoglalás,

*e)* Közmű: termelő, elosztó, gyűjtő, továbbító, szabályozó, mérő rendeltetésű építmények, vezetékek, berendezések összessége, amely az egyes területfelhasználási egységek és az építmények rendeltetésszerű használatának biztosítása érdekében a fogyasztók vízellátási, szennyvízelvezetési és belterületi csapadékvíz elvezetési, gáz-, hő- és villamosenergia-ellátási, valamint hírközlési időszakos vagy folyamatos igényeit a település saját termelő, illetve előkészítő berendezései révén, vagy távvezetéki rendszerekhez kapcsolódva központosan, folyamatosan, kellő biztonsággal, közösségi úton, üzemszerűen működve elégíti ki,

*f)* üzleti előkert: vendéglátó üzlet kész- vagy helyben készített ételek, italok jellemzően helyben fogyasztás céljából közterületen működő terasza,

*g)* idényjellegű árusítás: kereskedelmi tevékenység folytatása közterületre kihelyezett árusítóhelyről időszakonként megismétlődő, esetenként legfeljebb egy szezonra - max. 6 hónap – szóló időszakra vonatkozóan,

*h)* mozgóárusítás: kereskedő, vagy megbízottja olyan eszköz segítségével viszi magával az eladásra kínált árut, amely nem minősül mozgóboltnak,

*i)* mozgóbolt: kiskereskedelmi tevékenység folytatására kialakított jármű, illetve járműre szerelt vagy általa vontatott eszköz,

*j)* alkalmi árusítás: közterületen nem rendszeresen, alkalmanként folytatott kereskedelmi tevékenység, ami nem minősül idényjellegű árusításnak,

*k)* üdülési idény: június 1- augusztus 31.

*l)* technológiailag alkalmatlan időszak: fagypont alatti hőmérsékletre tekintettel a közterület helyreállítási feladat nem végezhető el.”

**2. §**

(1) A közterületek használatáról szóló 5/2021. (V.5.) önkormányzati rendelet 4. § (3) bekezdés g) pontja helyébe a következő rendelkezés lép:

*(Közterület-használati engedély a következő építéssel nem járó célokra adható:)*

„*g)* üzleti előkerthez;”

(2) A közterületek használatáról szóló 5/2021. (V.5.) önkormányzati rendelet 4. § (5) bekezdése a következő n) ponttal egészül ki:

*(Nem adható közterületi-használati engedély:)*

„*n)* olyan tevékenység gyakorlására, melyet a Polgármester a településképi bejelentési eljárásban megtilt. ”

**3. §**

A közterületek használatáról szóló 5/2021. (V.5.) önkormányzati rendelet 6. § (1) bekezdés a) pontja helyébe a következő rendelkezés lép:

*( A közterület-használati kérelemnek tartalmaznia kell:)*

„*a)* a használatot kérő nevét, állandó lakóhelyének vagy székhelyének és telephelyének címét, elérhetőségét, cégjegyzék számát, adószámát, adóazonosító jelét,”

**4. §**

(1) A közterületek használatáról szóló 5/2021. (V.5.) önkormányzati rendelet 8. § (5) bekezdése helyébe a következő rendelkezés lép:

„(5) A polgármester a közterület-használati díj mértékét csökkentheti vagy elengedheti egyedi mérlegelése alapján a helyi közösségi érdeket szolgáló, elsősorban kulturális vagy sport rendezvényekhez kapcsolódó közterület-használatok esetén.”

(2) A közterületek használatáról szóló 5/2021. (V.5.) önkormányzati rendelet 8. §-a a következő (5a) bekezdéssel egészül ki:

„(5a) A Polgármester e rendelet 1. mellékletében fel nem sorolt közterület-használat esetén egyedi díjat állapít meg.”

(3) A közterületek használatáról szóló 5/2021. (V.5.) önkormányzati rendelet 8. § (6) és (7) bekezdése helyébe a következő rendelkezések lépnek:

„(6) A rendelet 1. melléklet 7. sora szerinti közterület-használat üdülési idényben 3 napig, üdülési idényen kívül 14 napig ingyenes.

(7) A rendelet 1. melléklet 8. és 9. sor szerinti tevékenységek esetén, amennyiben az igénybe vett terület nagysága 20 m2-t meghaladja, úgy a 20 m2 feletti területre a meghatározott díjból 50 % kedvezményre jogosult.”

**5. §**

(1) A közterületek használatáról szóló 5/2021. (V.5.) önkormányzati rendelet 1. melléklete helyébe az 1. melléklet lép.

(2) A közterületek használatáról szóló 5/2021. (V.5.) önkormányzati rendelet 2. melléklete helyébe a 2. melléklet lép.

**6. §**

Ez a rendelet 2022. október 15-én lép hatályba.

Galácz György Dr. Hamzsa Andrea

polgármester vezető jogi-titkársági főtanácsos

Kihirdetve: 2022. szeptember …-én.

Dr. Hamzsa Andrea

vezető jogi-titkársági főtanácsos

*1. melléklet*

„*1. melléklet*

**Közterület-használati díjak**

|  |  |  |
| --- | --- | --- |
|  | **Megnevezés** | **Díja** |
| **1** | A közterületbe 10 cm-en túl benyúló üzlethomlokzat  (portál, kirakatszekrény, hirdető berendezés stb.) | **3.500 Ft/m2/hó** |
| **2** | Árusító és egyéb fülke, árusításra szolgáló pavilon elhelyezése | **180.000 Ft/hó** |
| **3** | Géperejű bérkocsik, taxik állomáshelye | **350.000 Ft/év/gépjármű** |
| **4** | Kerékpártároló, napernyő, köztéri bútor elhelyezése | **7.000 Ft/m2/hó** |
| **5** | Üzleti hirdető berendezés (reklámtábla), tájékoztató tábla elhelyezése | **6.100 Ft/m2/hó** |
| **6** | Kiállítás, vásár, mutatványos, cirkuszi tevékenység | **1.000 Ft/m2/hó** |
| **7** | Építési munkával kapcsolatos állvány, építőanyag, konténer, építési törmelék és egyéb ömlesztett anyag ideiglenes elhelyezése:  -üdülési idényben (június 1-től augusztus 31-ig):  -üdülési idényen kívül: | **1.700 Ft/m2/hó** **1.000 Ft/m2/hó** |
| **8** | Üzleti előkert | **7.000 Ft/m2/hó** |
| **9** | Idényjellegű árusítás | **7.000 Ft/m2/nap** |
| **10** | Mozgóárusítás (pl. kosár, tricikli, fagylaltos kocsi) | **6.400 Ft/nap** |
| **11** | Alkalmi árusítás, árubemutatás céljából reklámozás célú áru kirakása | **2.000 Ft/m2/nap** |
| **12** | Mozgóbolti árusítás - üdülési igényben (június 1-től augusztus 31-ig): - üdülési idényen kívül: | **6.400 Ft/nap** **1.300 Ft/nap** |
| **13** | Sport, kulturális és ünnepi rendezvény | **1.000 Ft/m2/nap** |
| **14** | Közterületen lévő, vagy közterületbe nyúló árusító automata, egyéb árusító berendezés elhelyezése | **7.000 Ft/m2/hó** |
| **15** | Portrérajzolás, utcazenélés, festés és művészeti tevékenység folytatása | **2.000 Ft/m2/nap** |
| **16** | Helyi építési szabályzatban meghatározott kialakítandó parkolóhely gépkocsinkénti egyszeri megváltása: | **350.000 Ft** |
| **17** | Szórólapos reklámtevékenység, stand | **130.000 Ft/hó** |
| **18** | Frissítőpont (max. 20 m2 ) mosdóhasználat nélkül: mosdóhasználattal: | **50.000 Ft/nap/frissítőpont** **250.000 Ft/nap/frissítőpont** |

”

*2. melléklet*

„*2. melléklet*

**KÖZTERÜLETHASZNÁLATI KÉRELEM**

|  |
| --- |
| **Balatonmáriafürdő Község** **Önkormányzata** **Balatonmáriafürdő** Gróf Széchényi Imre tér 9. 8647 **e-mailcím:** onkormanyzat@balatonmariafurdo.hu  **GAZDASÁGI TÁRSASÁGOK, TÁRSADALMI ÉS EGYÉB SZERVEZETEK, VALAMINT EGYÉNI VÁLLALKOZÓK ESETÉBEN:**  **Kérelmező neve: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Telefon: \_\_\_\_\_\_\_\_\_\_\_\_\_\_\_\_\_\_\_\_**  **E-mail: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **Székhelye: \_\_\_\_\_\_\_\_\_\_irsz. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_helység\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(utca, tér) \_\_\_\_\_szám**  **Levelezési címe: \_\_\_\_\_\_\_\_\_irsz. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ helység\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (utca, tér) \_\_\_\_szám**  **Cégjegyzék száma (cégek esetén kitöltendő): \_\_\_\_\_-\_\_\_\_-\_\_\_\_\_\_\_\_\_\_\_\_**  **Vállalkozó nyilvántartási száma (egyéni vállalkozók számára kitöltendő): \_\_\_\_\_\_\_\_\_\_\_\_\_\_\_\_\_\_\_**  **Adószáma: \_\_\_\_\_\_\_\_\_\_\_\_-\_\_\_\_-\_\_\_**  **Kérelmező képviseletére jogosult neve: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **Telefon: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ E-mail: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**    **MAGÁNSZEMÉLYEK ESETÉBEN:**  **Kérelmező neve: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Telefon: \_\_\_\_\_\_\_\_\_\_\_\_\_\_\_\_\_\_\_\_\_\_\_**  **E-mail:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **Lakcíme: \_\_\_\_\_\_\_ irsz. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_helység\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(utca, tér)\_\_\_\_\_ szám**  **Levelezési cím: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **Adóazonosító jel:\_\_\_\_\_\_\_\_\_\_\_\_\_\_\_\_\_\_\_**  **Telefon: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ E-mail: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **Közterület-használat ideje\*:** 20….. év \_\_\_\_ hó \_\_\_\_\_ naptól – 20….. év \_\_\_hó \_\_\_\_ napig.  **Közterület-használat célja** pl.: (üzleti előkert, idényjellegű árusítás, mozgóárusítás, reklámtábla kihelyezés, építési anyag tárolása):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Közterület-használat nagysága**: \_\_\_\_\_\_\_\_\_\_\_\_\_\_\_**m2**  **Közterület helye**\*\***:** Balatonmáriafürdő, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (utca, tér) \_\_\_\_\_\_\_\_szám előtti járdán, úttesten, zöldterületen, vagy   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Kiegészítő közlendők:** **………………………………………………………………………….…………………………………………………………….………………………………..** **………………………………………………………………………………………………………………………………………………………………………….**  Hozzájárulok a kérelemben szereplő adatoknak az eljárás során történő felhasználásához és kezeléséhez.  ……………………………………..  aláírás  Kelt………………………………………………………………..  **\*Több időpont, vagy helyszín esetén kérünk listát mellékelni.** ***\*\*Helyszínt ábrázoló vázlat* az igényelt területre vonatkozóan**, amelyen szerepelnie kell **a környező utcáknak is,** **a közterület-használat pontos területnagysága** és a használat módja megjelölésének, valamint a szükséges méretekkel ellátott igényelt területnek, méretarányosan, hogy annak környezethez viszonyított nagysága, elhelyezkedése egyértelműen megállapítható legyen.      **TÁJÉKOZTATÓ** A közterület használatát különösen az alábbi jogszabályok szabályozzák: Magyarország helyi önkormányzatairól szóló 2011. évi CLXXXIX. törvény,  Balatonmáriafürdő Község Önkormányzat Képviselő-testületének a közterületek használatáról szóló 5/2021. (V. 5.) számú önkormányzati rendelete, az általános közigazgatási rendtartásról szóló 2016. évi CL. törvény. A kérelemmel megadott adatok a közterület-használat elbírálásához és ellenőrzéséhez szükségesek. Az adatkezelési tájékoztató elérhető a https://www.balatonmariafurdo.hu/adatvedelem/ oldalon vagy személyesen:  Balatonmáriafürdő Község Önkormányzata (8647 Balatonmáriafürdő, Gróf Széchényi Imre tér 9.)   Jelen tájékoztatás az Európai Parlament és a Tanács 2016/679 rendelete (általános adatvédelmi rendelet),valamint a 2011. évi CXII. törvényen alapul. |

”

**Általános indokolás**

**1.§-hoz**

A fogalommeghatározásokat pontosítja.

**2.§-hoz**

A rendelet fogalmait harmonizálja, valamint megfelelteti a településkép védelméről szóló 4/2021. (III.16.) önkormányzati rendelet rendelkezéseihez.

**3.§-hoz**

A közterület-használati kérelemnek tartalmát pontosítja.

**4. §-hoz**

A Polgármester által adható kedvezményes közterület-használati díjakról rendelkezik. Pontosítja a mellékletek sorszámát, amelyekre vonatkozik.

**5. §-hoz**

A rendelet 1. ,2. mellékletének módosítása a díjak megállapítását, valamint a közterület-használati kérelem formanyomtatványt tartalmazza.

**6. §-hoz.**

Ez a rendelet 2022. október 1-jén lép hatályba.

**TÁJÉKOZTATÓ AZ ELŐZETES HATÁSVIZSGÁLAT EREDMÉNYÉRŐL**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Rendelet-tervezet címe:** | **Balatonmáriafürdő Község Önkormányzat Képviselő-testületének a közterületek használatáról szóló 5/2021.(V.5.) önkormányzati rendelet módosítása** | | | | | | | |
| **Rendelet-tervezet valamennyi jelentős hatása, különösen** | | | | | | | | |
| Társadalmi, gazdasági  hatás: | | | Költségvetési hatás: | | Környezeti,  egészségügyi  következmények: | Adminisztratív  terheket  befolyásoló hatás: | | Egyéb hatás: |
| A közterületek rendeltetésének, és attól eltérő használatának szabályai mindenki által megismerhető, azonos feltételek mentén szabályozott helyi sajátosságoknak, a fenntarthatóság biztosítását célzó szabályozás.  A módosítást az önköltségszámítás teszi szükségessé. | | | A közterületek fenntartását, az önkormányzat bevételeit biztosítják a díjbevételek. | | Az igénybevevők jogait, kötelezettségeit megfogalmazva biztosítja az önkormányzati közterületek kulturált megjelenését, fenntarthatóságát. | nincs | | Nincs. |
| **A rendelet megalkotása szükséges, mert:** A település által fenntartott közterületek célhoz kötött, vagy rendeltetéstől eltérő használatának szabályai a kulturált közterületi tevékenységeket, a fenntarthatóságot, a kiszámítható díjak, feltételek meghatározása rendeleti formát követel meg. Az önkormányzat felelős gazdálkodását tükrözi, ha a szolgáltatások díja az önköltségszámítás alapján kerül megállapításra. | | | | | | | | |
| **A rendelet megalkotásának elmaradása esetén várható következmények:**  A közterületek használatának szabályozatlansága azok fenntarthatóságát, rendezettségét gátolná. | | | | | | | | |
| **A rendelet alkalmazásához szükséges feltételek:** | | | | | | | | |
| Személyi: | | Szervezeti: | | Tárgyi: | | | Pénzügyi: | |
| Rendelkezésre állnak. | | Rendelkezésre állnak. | | Rendelkezésre állnak. | | | Rendelkezésre állnak. | |